ועדת הכספים, כנסת 21, פרוטוקול מספר 16, 2019-06-16 10:30

 << אורח >> משה שגיא: בשבוע שעבר הייתה פה העברה לבינוי בתי המשפט.

 << אורח >> משה שגיא: אני תמיד שואל למה לא בונים את בתי הדין הרבניים.

 << אורח >> משה שגיא: אמר אסף, והנה הגברת קליין נמצאת פה, היא כנראה תאשר או לא תאשר את זה, שלא הגשתם בקשות, שאין תכנית.

 << אורח >> משה שגיא: הנהלת בתי המשפט הגישה תכנית לבינוי בתי המשפט ברחבי הארץ, לכן כל פעם מגיעה פנייה על בינוי של בתי משפט.

 << אורח >> משה שגיא: הנהלת בתי הדין לא הגישה בקשה, או לא הגישה פנייה מסודרת כמו שמגישים בתי המשפט.

 << אורח >> משה שגיא: זה נכון, גברת קליין?

זהר קליין: אנחנו מחכים לתכנית בינוי כוללת.

זהר קליין: במסגרת תכנית בינוי כזאת, יש פרוגרמות, יש איפה בארץ, תעדופים, מה נבנה, מתי.

 << אורח >> משה שגיא: שזה נעשה בבתי המשפט.

זהר קליין: כן, זה נעשה על ידי הנהלת בתי המשפט והגורם המקצועי שמסייע בבדיקת העלויות, ובסופו של דבר גם מול אגף התקציבים.

זהר קליין: מה שאמור לקרות בתהליך, ואנחנו עוד לא שם, זה שמגיעים לאגף התקציבים.

דוד מלכא: קודם כל, היינו כאן בנובמבר האחרון, הגשנו תכנית כוללת.

 << אורח >> משה שגיא: יש לי אותה.

 << אורח >> משה שגיא: לא על זה אני שואל.

דוד מלכא: הגשנו תכנית שהייתה מופנית גם ליושב-ראש.

 << אורח >> משה שגיא: לא חשוב למי היא מופנית.

 << אורח >> משה שגיא: תענה על מה שאומרת הגברת קליין.

דוד מלכא: היינו בחודש מרץ בפגישה אצל מר גבי שוחט כדי לתת את ההצעה לתכנית.

דוד מלכא: באותה ישיבה שהגברת אומרת שהיא השתתפה איתנו, הוא נתן הנחיה למר יאיר ארצי להכין תכנית, כמויות, עלויות.

דוד מלכא: אנחנו רוצים בשלב הזה את בית הדין הגדול ואת בית הדין הרבני בתל אביב.

דוד מלכא: לגבי בית הדין הגדול, ברוך השם באותה פגישה הייתה התקדמות.

דוד מלכא: יש מגרש שמיועד שנים לבנייה של בית הדין הגדול.

 << אורח >> משה שגיא: בית הדין הגדול זה בסדר?

 << אורח >> משה שגיא: לא צריך את העזרה שלנו?

דוד מלכא: הכסף.

יעקב מרגי: יש מגרש.

 << אורח >> משה שגיא: אומרת גברת קליין שצריך לעשות את התכנית, את הפרוגרמות, את כל מה שהיא אמרה.

 << אורח >> משה שגיא: האם זה נמצא?

דוד מלכא: זה נמצא.

 << אורח >> משה שגיא: גברת קליין, למה את אומרת שזה לא נמצא?

זהר קליין: נשאלה שאלה בפעם הקודמת לגבי התכנית הכוללת בכל הארץ.

זהר קליין: לגבי ירושלים, התקדמנו בבית הדין הגדול והרבנות, הם נמצאים באותו מבנה.

זהר קליין: זה מתקדם בתיאום איתכם.

יעקב מרגי: מה הכוונה "מתקדם"?

דוד מלכא: אנחנו רוצים כסף.

דוד מלכא: כבוד היושב-ראש, הגשנו תכנית.

דוד מלכא: מר יאיר ארצי הכין תכנית.

דוד מלכא: באנו כדי לקבל אישור תקציבי של 45 מיליון לבית הדין הגדול.

זהר קליין: לגבי בית הדין הגדול, ישבתם אצלנו בישיבה ובאמת נמצאה איזו שהיא קרקע מתאימה בקרית בן גוריון.

זהר קליין: אחרי שבדקנו, ראינו שנדרש פה איזה שהוא שינוי תמ"אי.

זהר קליין: הדבר הזה דורש זמן.

דוד מלכא: מר יאיר ארצי כתב מסמך רסמי של משרד האוצר והחשב הכללי.

דוד מלכא: הוא פירט את כל האפשרויות - כמה שטח בינוי אפשר לבנות, כמה חניות אפשר.

 << אורח >> משה שגיא: מה התוצאה?

זהר קליין: הוא כתב באחד הסעיפים לגבי הייעוד של הקרקע, כאשר הייעוד כרגע אינו מותאם.

זהר קליין: התחלנו לסייע בהתאמת הייעוד.

זהר קליין: זה גם משהו שמבוצע בתיאום אתכם.

זהר קליין: עכשיו אנחנו בשלב התקציבי.

זהר קליין: ביום שבו נגבש אתכם את הכל - -

 << אורח >> משה שגיא: מתי יהיה היום הזה?

זהר קליין: היום יש פגישה אתכם.

 << אורח >> משה שגיא: למה יש היום פגישה?

דוד מלכא: יש לנו פגישה אצל גבי שוחט.

 << אורח >> משה שגיא: למה היום?

דוד מלכא: ככה יצא מהשמיים.

 << אורח >> משה שגיא: אני חושב שזה יצא בהזמנה של הוועדה כאן.

זהר קליין: מדובר הרבה לפני הוועדה.

 << אורח >> משה שגיא: הרבה לפני.

 << אורח >> משה שגיא: מתי יהיה היום הזה?

זהר קליין: רגע נשים בצד שעדיין אין לנו את האישור התקציבי לכך, נכון?

דוד מלכא: לכך באנו, לאישור התקציבי, כי תכנית יש, מגרש יש, פרוגרמה יש.

 << אורח >> משה שגיא: קיימנו פה דיונים.

 << אורח >> משה שגיא: כל הדברים האלה כבר נאמרו לפני שנה וחצי.

 << אורח >> משה שגיא: משום מה מגיעים רק בתי המשפט, לא בתי הדין.

 << אורח >> משה שגיא: קיימנו דיון.

 << אורח >> משה שגיא: את מה שאת אומרת עכשיו אמרתם כאן בוועדה לפני שנה וחצי.

 << אורח >> משה שגיא: עם כל הכבוד, יש לכם תקציב לעניין הזה?

 << אורח >> משה שגיא: נניח שיאושר היום התב”ע והכל, יש לכם אישור תקציבי?

זהר קליין: אין עדיין אישור תקציבי לנושא הזה.

 << אורח >> משה שגיא: אז מה אתם מבלבלים במוח?

 << אורח >> משה שגיא: מה הדבר הזה?

 << אורח >> משה שגיא: ממי אתם עושים צחוק?

 << אורח >> משה שגיא: אני לא הולך להצביע על בתי המשפט.

 << אורח >> משה שגיא: תתני לי תשובה מה קורה עם בתי הדין.

 << אורח >> משה שגיא: אני במקום הרב מלכא לא הייתי מוכן לכל הדיון הזה.

 << אורח >> משה שגיא: מה עם כל הארץ?

 << אורח >> משה שגיא: מה עם חיפה שבה הנהר זורם מתחת לבית הדין?

 << אורח >> משה שגיא: מה עם תל אביב, שלשם אנשים באים מכל גוש דן, מכל האזור והבניין נראה כמו אני לא יודע מה, לא נוגעים בו?

 << אורח >> משה שגיא: האם גם את בית המשפט הייתם משאירים ככה?

 << אורח >> משה שגיא: אנשים נזקקים לבתי משפט, אנשים נזקקים לבתי הדין, ואתם מפלים לרעה את בתי הדין.

 << אורח >> משה שגיא: אני מבקש תשובה מסודרת בתוך שבוע, תגידו לי אם יש תקציב, תגידו לי מה נגמר עם התב”ע.

דוד מלכא: מר יאיר ארצי אומר במסמך את הכל בצורה ברורה, אין שום הסתייגויות, אין שום בעיה בתב”ע.

דוד מלכא: יש מגבלה של חניות.

שני מנדל לאופר: לא קיבלתי שום דרישה תקציבית.

שני מנדל לאופר: אני אפילו לא יודעת כמה הדבר הזה עולה.

שני מנדל לאופר: אני חושבת שהדיור הממשלתי צריכים לסיים את הבדיקה שלהם.

שני מנדל לאופר: רק אז נבין כמה זה עולה.

משה ארבל: הדברים האלה חמורים שבעתיים.

שני מנדל לאופר: אנחנו לא יודעים כמה המבנה הזה עולה.

 << אורח >> משה שגיא: לא היה אצלכם דיון?

שני מנדל לאופר: טרם סיימו את הבדיקה, לא יודעים מה העלויות.

 << אורח >> משה שגיא: אמר פה מתן יגל לפני שנה וחצי שעומדים לאשר את זה.

שני מנדל לאופר: לדעתי הוא התכוון לזמני של בית הדין הגדול בירושלים.

דוד מלכא: שני, את ישבת איתנו בישיבה אצל גבי שוחט.

שני מנדל לאופר: לא.

דוד מלכא: את הגעת בסוף.

 << אורח >> משה שגיא: אנחנו נמצאים במדינה שוויונית.

 << אורח >> משה שגיא: אתם לא תהפכו אותנו למדינה שמפלה לרעה סקטורים שונים, נושאים שונים, משרדים שונים - למי שנוח לכם אתם מסדרים את התקציב, למי שלא נוח לכם אתם לא מסדרים.

 << אורח >> משה שגיא: אני מבקש תשובה בתוך 10 ימים על בתי הדין הרבניים.

 << אורח >> משה שגיא: עד אז אל תביאו לי לאישור את הבינוי של בתי המשפט.

 << אורח >> משה שגיא: בתי המשפט ובתי הדין יאושרו יחד.

דוד מלכא: במסמך של מר יאיר ארצי יש הערכה של עלויות – 108 מיליון לכל הבניין של בית הדין הרבני הגדול והרבנות הראשית.

דוד מלכא: המסמך הזה ידוע למשרד האוצר, הוא לא דבר חדש.

דוד מלכא: אנחנו נתנו תכנית לבתי הדין שנמצאים במצב קשה.

דוד מלכא: בדיון הקודם פה פרסנו את היריעה.

דוד מלכא: בפעם האחרונה התקדמנו עם בית הדין הגדול.

דוד מלכא: גם הייתה התקדמות עם בתי דין אחרים.

 << אורח >> משה שגיא: אני לא אוהב לשמוע את זה.

 << אורח >> משה שגיא: מה הייתה ההתקדמות?

 << אורח >> משה שגיא: אנחנו יושבים פה כולנו ליד השולחן, אין פה מי שלא שומע.

 << אורח >> משה שגיא: אתם לא מקבלים תקצוב, אתם לא מקבלים שום דבר מעשי.

 << אורח >> משה שגיא: מה שמגיע אלינו לאישור זה בתי המשפט.

 << אורח >> משה שגיא: אתה אומר שיש התקדמות?

 << אורח >> משה שגיא: מה התקדמות?

 << אורח >> משה שגיא: מה אתה מספר לנו?

 << אורח >> משה שגיא: פה צריך להגיע אישור תקציבי.

 << אורח >> משה שגיא: הם אומרים לך במפורש שאין.

 << אורח >> משה שגיא: דנתי על זה הרבה מאוד פעמים, אני לא מתכוון לדון בזה יותר.

 << אורח >> משה שגיא: אם לא יהיה תקציב לנושא של בינוי בתי הדין הרבניים, אל תביאו את בינוי בתי המשפט.

 << אורח >> משה שגיא: לא שלא נאשר את זה, זה פשוט לא יעלה לדיון.

 << אורח >> משה שגיא: אתם הופכים את מדינת ישראל למדינה לא שוויונית.

זהר קליין: לגבי תכנית בינוי ארצית, אנחנו ממתינים לקבל איזה משהו ארצי.

זהר קליין: לגבי ירושלים, אנחנו עובדים, אנחנו קיבלנו עכשיו תשובה שאנחנו צריכים לעבוד.

זהר קליין: אנחנו עובדים כל הזמן בשיתוף איתם, כדי לקדם את זה, כדי להגיע לאישור התקציבי.

זהר קליין: זה עוד לא הבשיל כדי לבוא לאישור התקציבי.

זהר קליין: לגבי בתי המשפט, אנחנו באמצע, יש לנו קבלנים שכבר מבצעים, שכבר באמצע עבודה.

זהר קליין: כל דחייה כזאת היא עיכוב, לכן אנחנו בדיון הזה סביב העודפים.

יעקב מרגי: אולי זה הכלי היחידי לזרז אתכם.

 << אורח >> משה שגיא: התוצאה, מבחינתי, היא תוצאה מאוד מבזה.

 << אורח >> משה שגיא: כולם הסכימו, ללא יוצא מן הכלל, גם בבתי הדין הרבנים וגם במשרד האוצר באגפיו השונים הסכימו שצריך לעשות את זה.

 << אורח >> משה שגיא: אני לא מקבל את מה שהרב מלכא אומר, כיוון שאני חושב שיש בעיות בכל הארץ.

 << אורח >> משה שגיא: בוא נדבר על ירושלים ועל תל אביב.

 << אורח >> משה שגיא: נתחיל בירושלים.

 << אורח >> משה שגיא: על ירושלים התחלת את השיחה הזאת בכך שאמרת שמתקדם מאוד, גם הרב מלכא הסכים.

 << אורח >> משה שגיא: אני לא מסכים על כך שהתקדם.

 << אורח >> משה שגיא: אני לא יודע מה פירוש המילה "התקדם".

 << אורח >> משה שגיא: על הבינוי, שאנחנו מדברים עליו למעלה משנה וחצי עם הגורמים המוסמכים שלכם, היה צריך להגיע יחד עם בתי המשפט אישור תקציבי, זה מה שהיה צריך לקרות.

 << אורח >> משה שגיא: אני לא יודע מה קרה בדרך.

 << אורח >> משה שגיא: כן תב"ע, לא תב"ע, אני לא יודע, אני לא מכיר את הדבר הזה.

 << אורח >> משה שגיא: אני מבקש לאשר את בתי המשפט יחד עם בתי הדין.

 << אורח >> משה שגיא: אם תעשו את זה מהר, בתי המשפט יאושרו מהר.

 << אורח >> משה שגיא: אם תעשו את זה לאט, הכל יאושר לאט.

זהר קליין: במרץ האחרון ישבנו והתחלנו לדבר תכל'ס, כי קיבלנו מהם סוף סוף את מה שנדרש להם וכו'.

דוד מלכא: קיבלתם תכנית ארצית לחמישה בתי דין, לא לירושלים.

זהר קליין: לא אמרתי ירושלים.

זהר קליין: תכנית הבינוי לכל הארץ אינה מספקת.

שלמה קרעי: מי זה הפקיד הזה שצריך לאשר את שינוי הייעוד?

שלמה קרעי: לוקח כמה חודשים לחתום?

יעקב מרגי: שנים.

זהר קליין: לגבי ירושלים, יש פה תהליך, יש פה תהליכים שלוקחים זמן.

זהר קליין: גילינו שהייעוד של התב"ע היום הוא שטח פתוח ומבנים למוסדות ציבור, כאשר מבנים בעלי אופי ציבורי - -

 << אורח >> משה שגיא: לא חשוב, אנחנו לא אוהבים לשמוע.

זהר קליין: הנחנו שזה מתאים, עשינו בירור כדי לוודא שזה מתאים, אבל קיבלנו תשובה שלילית.

זהר קליין: אנחנו עושים את התהליך ביחד אתכם.

זהר קליין: יש לנו ישיבה אתכם אחת לתקופה כדי לקדם את זה יחד אתכם.

זהר קליין: זה לגבי ירושלים.

 << אורח >> משה שגיא: אני לא מתכוון להביא את בתי המשפט, את בינוי בתי המשפט ללא בתי הדין הרבניים.

 << אורח >> משה שגיא: אני לא אביא.

רותם ברמלי: זה לא רק בינוי בתי משפט, זה גם הנגשה של משרדי ממשלה.

 << אורח >> משה שגיא: את ההנגשה של משרדי הממשלה הייתם צריכים להביא לפה לפני חצי שנה, לא היום.

 << אורח >> משה שגיא: למה לא הבאתם, אנחנו אישרנו כל הזמן העברות?

 << אורח >> משה שגיא: פתאום נפל מבול של העברות אחרי שהכנסת יצאה לפגרת בחירות?

רותם ברמלי: העודפים הועברו לוועדה לפני מספר חודשים.

 << אורח >> משה שגיא: מתי עברו לוועדה?

 << אורח >> משה שגיא: אחרי שהוחלט על בחירות.

דוד מלכא: יש לנו בעיה תקציבית לגבי תקנים.

דוד מלכא: יש את המיליון וחצי שקל שדיברנו בישיבה הקודמת, צריך לאשר את העברה הזאת.

 << אורח >> משה שגיא: אגב, עובדי בתי הדין, לא קשור לדיון עכשיו, שובתים בגלל שחסר להם כסף.

 << אורח >> משה שגיא: מישהו יודע לענות?

שני מנדל לאופר: אני לא מכירה.

 << אורח >> משה שגיא: לא יודעים?

 << אורח >> משה שגיא: הוועד לא אמר?

 << אורח >> משה שגיא: אני ראיתי בעיתון.

 << אורח >> משה שגיא: אני לא יודע מעבר לזה כלום.

דוד מלכא: בעיתון, ברדיו.

יעקב מרגי: אם הרפרנטית לא יודעת, זה אומר שהם לא התרגשו מהשביתה.

 << אורח >> משה שגיא: תחזור בקשה למשרד, כבוד הרב, ותגיד לוועד בשמי שיושבת פה רפרנטית מוכשרת מאוד, אבל לגבי בתי הדין היא לא יודעת בכלל שהולכת להיות שביתה.

 << אורח >> משה שגיא: אם הם ככה עושים שביתה, הם לא יקבלו כסף.

דוד מלכא: כבוד היושב-ראש, רוצים לפתוח בשביתה.

דוד מלכא: כבר מעל חצי שנה מדברים על זה.

 << אורח >> משה שגיא: הרב מלכא, זה לא נושא הדיון.

 << אורח >> משה שגיא: אני רק מבקש ממך שתאמר להם בשמי שלא יודעים מהעניין הזה.

 << אורח >> משה שגיא: יכול להיות שיש להם טענות צודקות, אני לא למדתי את זה, רק שידעו שלא יודעים מזה.

דוד מלכא: לפחות את המיליון וחצי ואת שני התקנים תאשרו.

 << אורח >> משה שגיא: זה לא קשור עכשיו.

 << אורח >> משה שגיא: כשנגיע להעברות, נראה.

 << אורח >> משה שגיא: לפני שאנחנו מתחילים את הדיון בהעברות, אני מבין שבאו לפה גננות.

מרגלית לב טוב: אני אימא לילד מיוחד מאוד.

מרגלית לב טוב: אחרי שנים של מלחמות, שנים של סבל ובלגאן מול מדינת ישראל בכל מה שקשור בתקציבים וכל מיני דברים כאלה, ואני לא אלאה אתכם בכל מיני סיפורים, כיום הילד שלי נמצא במסגרת חילונית.

 << אורח >> משה שגיא: למה הוא לא במסגרת חרדית?

מרגלית לב טוב: כי אין מסגרת חרדית שמתאימה לאפיון שלו בשנת 2019.

מרגלית לב טוב: אני רואה היום את ההבדלים המטורפים וההזויים בין התקציבים של החינוך החרדי לתקציבים של החינוך החילוני.

מרגלית לב טוב: כשהילד שלי היה בגנים – אמנם חוקית זה אסור - שילמתי כל חודש 2,500 שקל לגננות, שזה מה שהמדינה צריכה לשלם.

מרגלית לב טוב: זה המינימום שיכולנו לשלם.

מרגלית לב טוב: האמת שגם את זה לא יכולנו.

מרגלית לב טוב: אני לא מוכנה שההורים ישלמו את הדברים האלה היום.

מרגלית לב טוב: אני לא מוכנה שגננות יצטרכו לעבוד ולא לקבל את הבסיס הנכון שמגיע להן לקבל.

מרגלית לב טוב: הילדים שלנו הם לא רק נשמות שלנו, הם ילדים של אלוהים.

מרגלית לב טוב: אני קיבלתי ילד, אבל הוא לא רק שלי, הוא של כולם.

מרגלית לב טוב: ילד מיוחד נמצא במסגרת שההורים לבד לא יכולים לטפל בו.

מרגלית לב טוב: הגננות עושות עבודת קודש יום יומית, אי אפשר אפילו לתאר.

מרגלית לב טוב: אין מצב כזה בעולם שהן לא יקבלו את הכסף שמגיע להן על פי חוק וכמו שמגיע לכל צוות שנמצא ועובד בגן אחר.

מרגלית לב טוב: אפילו שהילד שלי לא בגן, ואני עשיתי בר מצווה ביום חמישי האחרון לילד האחר שלי, אני אלחם כמה שאפשר בשביל שכל הילדים האחרים לא ייפלו בין הכיסאות.

אליעזר היון: אני אבא של מיכאל, גם הוא ילד מיוחד.

אליעזר היון: הוא בן שמונה.

אליעזר היון: הוא פגוע קשה קוגניטיבית ומוטורית.

 << אורח >> משה שגיא: איפה אתם גרים?

אליעזר היון: אנחנו גרים במודיעין עילית, ממש באזור החרדי.

אליעזר היון: יש לנו בית ספר גדול בשם "טף לטף".

אליעזר היון: יש שם, לדעתי, 1,000 ילדים.

אליעזר היון: אולי זה בית הספר הכי גדול לחינוך מיוחד, או לפחות אחד מהגדולים בארץ.

אליעזר היון: ניסיתי לסייע להם בגיוס כספים.

אליעזר היון: המוסד קורע תחת נטל הכסף.

אליעזר היון: המוסד צריך לשלם את אותו פער שהגננות החרדיות לא מקבלות לעומת הגננות בחינוך הכללי שכן מקבלות.

 << אורח >> משה שגיא: יש מציאות שאנחנו, הציבור החרדי, חי אותו.

 << אורח >> משה שגיא: הגננות מקבלות שכר שהוא שכר רעב.

 << אורח >> משה שגיא: גננת במדינת ישראל מקבלת משכורת שגננת מקבלת, עם כל התנאים הנלווים, עם כל מה שצריך להיות.

 << אורח >> משה שגיא: הגננות, שהן גננות כמו שמתאר אליעזר היון, זה דבר שהוא שגרתי.

 << אורח >> משה שגיא: כשאני מגיע הביתה, כשאני מגיע לבית הכנסת, אני מקבל פניות מאוד קשות, מאוד מאוד.

 << אורח >> משה שגיא: כולם אומרים לי: אתה יושב ראש ועדת הכספים, איך יכול להיות מצב כזה שגננת מקבלת שכר רעב, זה פשוט לא יכול להיות.

 << אורח >> משה שגיא: הם אומרים לי: האם גם אתה מסכים לקבל משכורת כזאת?

 << אורח >> משה שגיא: הם מדברים בדרך ארץ, אבל הם מדברים מדם ליבם.

 << אורח >> משה שגיא: זה דבר שאי אפשר לתאר.

 << אורח >> משה שגיא: זה לא יימשך.

 << אורח >> משה שגיא: המציאות בה הגננות בחינוך המיוחד החרדי לא מקבלות את מה שמקבלות הגננות בחינוך הממלכתי – זה לא יימשך.

שלמה קרעי: צריך להדגיש שזה בניגוד לחוק.

שלמה קרעי: זה חינוך מיוחד.

שלמה קרעי: אין פה לימודי ליבה, אין סיפורים.

שלמה קרעי: מדובר פה בילדים מסכנים.

 << אורח >> משה שגיא: לא קשור ללימודי ליבה.

שלמה קרעי: אני הייתי עוצר הכל, אדוני היושב-ראש.

אליעזר היון: אין פה עניין של לימודי ליבה.

אליעזר היון: על המשתנה הזה כולם מסכימים.

 << אורח >> משה שגיא: לא רלוונטי.

 << אורח >> משה שגיא: מה זה קשור ללימודי ליבה?

 << אורח >> משה שגיא: בשביל מה אתם אומרים את זה?

שלמה קרעי: כי בגנים האחרים של המוכש"ר יש.

 << אורח >> משה שגיא: אין קשר בכלל.

 << אורח >> משה שגיא: העניין פה זה שרוצים להביא פחות כסף.

 << אורח >> משה שגיא: ניהלנו מו"מ קואליציוני.

 << אורח >> משה שגיא: הדרישה המרכזית שלנו הייתה שכר הגננות.

 << אורח >> משה שגיא: משרד האוצר שאל אותנו כמה זה עולה.

 << אורח >> משה שגיא: מה זה משנה כמה זה עולה, מה זה רלוונטי?

אליעזר היון: אלה ילדים שהם חוליה חלשה, אין כמעט מי שיריב בשבילם חוץ מאיתנו ההורים.

מרגלית לב טוב: וגם זה לא כל ההורים.

איטי ליכטמן: יוצא לי לדבר עם גננות מהמגזר הלא חרדי, אנחנו והן עושות את אותו דבר, הדרישות מצד משרד החינוך הן אותו דבר.

איטי ליכטמן: כשמגיעות אלינו מפקחות ממשרד החינוך, הן לא מוותרות על שום דבר, הן יושבות עד 02:00, 03:00 בלילה כדי לכתוב את כל הטענות והכל.

איטי ליכטמן: הדרישות הן אותו דבר.

איטי ליכטמן: בכסף אני מקבלת הרבה פחות מהן.

איטי ליכטמן: אתה יודע מה?

איטי ליכטמן: אני בכלל לא רוצה לדבר עלי, אני רוצה לדבר על מי מכל מדינת ישראל שקשור לתקציבים מוכן להישיר מבט לתוך עיניים של ילד בחינוך המיוחד, להגיד לו: חמודי, אין מה לעשות, בגלל שנולדת בציבור החרדי אתה מתוקצב פחות, יהיו לך פחות טיפולים.

יעקב מרגי: הם אומרים את זה מבלי להניד עפעף.

איטי ליכטמן: אני יודעת, אני חווה את זה ביום יום.

איטי ליכטמן: מי מוכן להישיר מבט ולהגיד: אני לא נותן תקציבים לילדים האלה כי הם נולדו לאנשים חרדים, כי הם באו מהציבור החרדי?

איטי ליכטמן: אני מדברת מתוך המון המון כאב.

איטי ליכטמן: כל הזמן המפקחת אומרת לי: אנחנו רוצים לקדם, רוצים לקדם.

איטי ליכטמן: אני שומעת מגננת לא דתייה: יש לי גן חופף לשלך, יש לי שתי סייעות, אני יכולה לטפל.

איטי ליכטמן: לי יש סייעת אחת.

איטי ליכטמן: איך הם רוצים בדיוק שנקדם את הילדים כשאין תקציבים?

איטי ליכטמן: אני לא מבינה בכספים כלום, אני לא מבינה בפוליטיקה כלום, אני גננת פשוטה שמשתדלת לעשות את עבודתה נאמנה.

 << אורח >> משה שגיא: "טף לטף" במודיעין עילית זה מקום שאי אפשר לתאר את המסירות שיש בו.

 << אורח >> משה שגיא: המסירות שם היא בלתי מתקבלת על הדעת, צריך לראות את הדבר הזה.

 << אורח >> משה שגיא: אם בקואליציה שאנחנו נהיה חלק ממנה לא יהיה לזה פתרון, אני לא ממשיך.

 << אורח >> משה שגיא: זה דבר שייפסק.

 << אורח >> משה שגיא: אני לא יכול להסתכל לאנשים בעיניים כשמדובר בילדים בחינוך המיוחד.

 << אורח >> משה שגיא: לא יהיה דבר כזה.

שלמה קרעי: נתנו הנחיה להחיל את רפורמת אופק חדשה בבתי הספר של המוכש"ר.

שלמה קרעי: אני חושב שאנחנו לא צריכים לאשר העברות של משרד החינוך.

שלמה קרעי: אני אתנגד להעברות של משרד החינוך אם לא יכניסו את זה לרפורמה.

שלמה קרעי: הם צריכים סך הכל כמה עשרות מיליונים.

שלמה קרעי: לא מדובר כאן בתקציב כל כך גדול, זה הרבה פחות מהצהרונים שאישרנו.

שלמה קרעי: צריך להכניס את זה לרפורמה יחד עם בתי הספר.

שלמה קרעי: זה חינוך מיוחד, אסור לשכוח את זה.

יעקב מרגי: האפליה היא בניגוד לחוק.

יעקב מרגי: אני לא מתחיל לשאול כמה זה עולה, למה ואיך.

יעקב מרגי: זה בניגוד לחוק.

יעקב מרגי: משרד ממשלתי פועל בניגוד לחוק.

יעקב מרגי: זה שבג"ץ נדרש ספציפית לבתי הספר זה כי העתירה הייתה לבתי הספר.

יהודית קנטור: הבעיה היותר רצינית היא לא של הגננות, היא של העמותות.

יהודית קנטור: העמותות מתוקצבות בגני ילדים כמו מורה מוסמך עם 12 שנות ותק.

יהודית קנטור: כל הגננות שלנו הן עם תואר בי.

יהודית קנטור: אי.

יהודית קנטור: אנחנו משלמים להן את התואר את הוותק.

 << אורח >> משה שגיא: זה שזה עמותות או לא עמותות - לא רלוונטי בכלל לעניין הזה.

 << אורח >> משה שגיא: אנחנו מדברים שזה צריך להיות פר גננת.

יהודית קנטור: פר גננת כמו בבתי ספר.

 << אורח >> משה שגיא: כמו שהיה בקדנציה הקודמת, שהוותק שלהן עלה ל-15.

משה ארבל: אני רוצה להעיר נקודת מבט לא רק על הגננות שסובלות מתקצוב משפיל.

משה ארבל: ההשלכה של זה באופן מיידי - שהגננות הטובות הולכות לחינוך הממלכתי.

משה ארבל: ישנן כאלו מסורות שמוכנות למסור נפש ולעבוד בחינוך החרדי בשכר רעב.

משה ארבל: אין מה לעשות, כוחות השוק עושים את שלהם, כאשר מי שסובל זה הילדים.

מרגלית לב טוב: הילדים וההורים, כי ההורים מממנים אחר הצוהריים טיפולים שהילדים לא קיבלו בבוקר.

משה ארבל: אנחנו צריכים לתת אתה הדעת.

 << אורח >> משה שגיא: אגב, זה לא רק חרדי.

 << אורח >> משה שגיא: המוכש"ר זה לא רק חרדי.

 << אורח >> משה שגיא: משה שגיא, אתה יכול להתייחס רגע לעניין הזה?

אופיר סופר: אני לא מאמין שיש היגיון מאחורי ההתנגדות הזאת.

אופיר סופר: אני רוצה להאמין שיש פה תקלה שלא הצליחו לסדר.

אופיר סופר: לבוא ולחשוב שבמדינת ישראל יש כזאת אפליה – אני לא מאמין שהשיח הזה מתקיים.

 << אורח >> משה שגיא: אני רוצה לפרק את הבעיה הזאת לשני נושאים: מבחינת התלמידים ומבחינת המורים.

 << אורח >> משה שגיא: מבחינת המורים, מדובר פה בהסכם שכר שצריך בשביל זה את היחידה להסכמי שכר באוצר, היא זו שאחראית לנושא הזה, כי יש לזה השלכות תקציביות שהן באחריות משרד האוצר.

שלמה קרעי: הגשתם להם בקשה לתקציב?

 << אורח >> משה שגיא: הנושא הזה נדון מספר פעמים, לא פעם ולא פעמיים.

 << אורח >> משה שגיא: מבחינת התלמידים, בג"ץ ויצו, שהחלנו אותו בחינוך היסודי, דיבר על השוואת המשאבים בין התלמיד במוכש"ר לתלמיד הרשמי.

 << אורח >> משה שגיא: לא דובר על הפעלת רפורמה של אופק חדש.

 << אורח >> משה שגיא: המשמעות התקציבית של להחיל את המשאבים בגני ילדים, משאבים בהתאם לרשמי, שונה לחלוטין מלהחיל הסכם אופק חדש באופן מלא על הגננות.

 << אורח >> משה שגיא: עזוב את אופק חדש.

 << אורח >> משה שגיא: לגבי הנושא המרכזי שעליו דובר, שזה שכר הגננות.

שלמה קרעי: זה אופק חדש.

אפרים אפשטיין: יש שני נושאים, וזה בלי קשר לאופק חדש.

 << אורח >> משה שגיא: אם אתה שואל על אופק חדש, יש לו תשובה.

 << אורח >> משה שגיא: אני אומר, תעזוב את אופק חדש, בוא לא נדבר על זה, נדבר רק על החינוך המיוחד.

 << אורח >> משה שגיא: מדובר אך ורק בסוגיה תקציבית כרגע.

 << אורח >> משה שגיא: אחרי שהדבר אושר מבחינה משפטית על ידי בג"ץ, העניין של השוואת המשאבים, מדובר אך ורק בסוגיה תקציבית.

שאול קירשנבאום: גם בדיון הקודם הסוגיה הזאת עלתה פה.

שאול קירשנבאום: אמרנו אז שנבדוק את זה יחד עם משרד החינוך.

שלמה קרעי: אמרנו בדיון הקודם שנעצור העברות עד שזה לא יגיע לפתרון.

שאול קירשנבאום: אנחנו צריכים לדעת מה המשמעויות של זה.

שאול קירשנבאום: יש משמעויות מול אגף הסכמי שכר, יש משמעויות תקציביות.

שאול קירשנבאום: במידה וכן, צריך לדעת מה המקורות לזה.

אפרים אפשטיין: המשמעות היא שהילד הפגוע לא מקבל את מה שמגיע לו.

שאול קירשנבאום: משרד החינוך מחליט מה מקבלים ומה לא.

שאול קירשנבאום: מה שנאמר לא מדויק מבחינת המשאבים שהילדים מקבלים.

שאול קירשנבאום: הסוגיה הייתה השכר של הגננות, כמו שמשה אמר.

שלמה קרעי: אלה לא אותם משאבים.

שלמה קרעי: אתה אומר שיש להם את הכסף?

שאול קירשנבאום: יש הבדל בין האם התלמידים מקבלים או לא מקבלים משהו, לבין השכר של הגננות.

שאול קירשנבאום: צריך להבדיל בין השניים.

אפרים אפשטיין: הסבירו שהתלמידים לא מקבלים.

אפרים אפשטיין: הוא גם הסכים שהתלמידים לא מקבלים.

אפרים אפשטיין: הוא אומר שאתם קשורים לזה.

 << אורח >> משה שגיא: אנחנו מסיימים את הדיון בשלב הזה.

 << אורח >> משה שגיא: אני אשתדל לקבל אישור לקיים דיון בישיבה הבאה יחד עם הממונה על השכר, יחד עם כולם.

 << אורח >> משה שגיא: אני אומר לכם, הטענה הזאת היא אחת הטענות הצודקות שאין עליה ויכוח.

 << אורח >> משה שגיא: הבעיה המרכזית היא שלא מביאים את התקציב הנדרש לעניין.

 << אורח >> משה שגיא: זה לא יהיה יותר.

 << אורח >> משה שגיא: זה, מבחינתי, סוף הדרך.

אביגיל ימיני: אני גננת בחינוך המיוחד.

אביגיל ימיני: אני שוקלת אם להמשיך במערכת שבה אני עובדת.

אביגיל ימיני: אני חושבת שאין סיבה שגננת שלמדה תואר ראשון לא תעבוד בחינוך החרדי ולא תקבל את אותו תקציב שמקבלת גננת במשרד החינוך.

אביגיל ימיני: אני חושבת שהגננות מופלות לרעה בנושא.

אביגיל ימיני: זה לא ייתכן.

אביגיל ימיני: לא יכול להיות שהלכתי והשקעתי שנים של לימוד תואר ראשון, כאשר המקצועיות שלי לא יורדת כהוא זה - -

 << אורח >> משה שגיא: איפה את גננת?

אביגיל ימיני: במעיין החינוך בפתח תקווה, אצל הרב גולדקנופף.

אביגיל ימיני: אני בהתלבטות כל פעם אם להמשיך או לא.

אביגיל ימיני: אני לא חושבת שזה אמור להיות שיקול בכלל איפה לעבוד בגלל המשכורת.

אפרים אפשטיין: מי אמור להוביל את העניין הזה?

אפרים אפשטיין: ההורים צריכים להוביל את העניין הזה?

 << אורח >> משה שגיא: אתה לא יודע מי צריך להוביל את זה?

 << אורח >> משה שגיא: אנחנו צריכים להוביל את זה.

 << אורח >> משה שגיא: אנחנו כשלנו בזה.

קטי קטרין שטרית: פגשתי הורים, פגשתי גננות, נפגשתי בשבועיים האחרונים עם הרבה מאוד אנשים מהמגזר.

קטי קטרין שטרית: אני רק רוצה שתדעו שהרב גולדקנופף, שנמצא פה ועומד, לולא הרשת שהוא הקים, לולא אותם ילדים שמקבלים טיפול כל כך מקצועי וכל כך טוב אין לי מושג איפה הם היו היום.

קטי קטרין שטרית: אני פונה למשרד החינוך ולמשרד האוצר, אני אישית מתחייבת בזאת שאני לא ארפה עד שהגננות יקבלו את מה שמגיע להן.

קטי קטרין שטרית: חד משמעית.

קטי קטרין שטרית: מי שמכיר אותי בצורה אישית יודע שכשאני מרימה דגל מסוים אני לא מרפה.

קטי קטרין שטרית: אני לא אעזוב את זה.

קטי קטרין שטרית: לא יקום ולא יהיה.

קטי קטרין שטרית: אתם לא מחפשים שיימינג או כל מיני דברים שיהיו, אבל אני לא אבחל בשום אמצעי כדי שהדבר הזה יצא לפועל, אני אעשה את הכל כדי שהילדים האלה יקבלו את מה שמגיע להם בדין.

קטי קטרין שטרית: זה מגיע להם.

קטי קטרין שטרית: אף אחד פה לא עושה טובה לאף אחד.

קטי קטרין שטרית: לא הגיוני, לא מתקבל על הדעת שכשאנחנו רוצים להזיז דברים במדינה אנחנו חייבים לפנות לבג"ץ.

קטי קטרין שטרית: זה לא הגיוני, זה לא תקין, זה לא נורמאלי.

קטי קטרין שטרית: אני מודיעה פה יחד עם חבריי, אני לא ארפה, כל שבוע הנושא הזה יבוא לדיון.

קטי קטרין שטרית: כל שבוע אני אפנה - אני שייכת לליכוד - למי שנמצא היום בשלטון.

קטי קטרין שטרית: אני אומרת לכם, גם בישיבות הסיעה שלנו הדבר הזה יעלה.

קטי קטרין שטרית: הוא יעלה בכל הזדמנות שתהיה, כדי שכולם יבינו שיש פה גננות סוג ב' וגננות סוג א', יש ילדים סוג ב' וילדים סוג א'.

קטי קטרין שטרית: זה דבר שאי אפשר להעלות אותו על הדעת.

יעקב מרגי: חסר לי משהו בדיון הזה.

יעקב מרגי: משה, אני לא שומע עמדה מקצועית של המשרד.

יעקב מרגי: אני רוצה לשמוע שהמשרד אכן מכיר בצורך.

שלמה קרעי: זה כתוב בחוק, לא צריך את העמדה המקצועית שלהם.

יעקב מרגי: זה היה כתוב 10 שנים ו-15 שנים על בתי הספר ולא עשו, לכן נדרשו לבג"ץ.

יעקב מרגי: אני לא שומע עמדה מקצועית.

יעקב מרגי: אני לא צריך כרגע את שאול.

יעקב מרגי: ברגע שאנחנו נדע שמשרד החינוך אכן מכיר ורוצה לממש את זה, אני כבר אדע איך להביא מאגף התקציבים את הכסף.

יעקב מרגי: אנחנו פה שוחים במערבולת של אי ודאות.

יעקב מרגי: אני רוצה לקבל עמדה מקצועית וחד משמעית של המשרד.

 << אורח >> משה שגיא: מה העמדה המקצועית של המשרד לו היה הכסף כפי שאתם דורשים?

קטי קטרין שטרית: מה גם, ותזכור את זה הרב גפני, שכשאני ישבתי במשרד החינוך, עודדנו לעבור לרפורמה של אופק חדש.

קטי קטרין שטרית: זה בפירוש בניגוד למדיניות שהייתה.

קטי קטרין שטרית: האנשים הם אותם אנשים.

 << אורח >> משה שגיא: חוק החינוך המיוחד חל על הרשמי ועל המוכש"ר, הוא מחייב שהתלמידים יקבלו את אותם משאבים.

 << אורח >> משה שגיא: לגבי מה שקשור להסכמי שכר, למשרד החינוך אין סמכות.

 << אורח >> משה שגיא: מבחינת המשאבים שתלמיד צריך לקבל, בצורה מפורשת אני אומר מה עמדת המשרד.

יעקב מרגי: אין ייעוץ משפטי למשרד הזה?

 << אורח >> משה שגיא: אני חושב שצריכים לבוא לפה הגורמים של החינוך המיוחד במשרד כדי להביע את העמדה.

 << אורח >> משה שגיא: הגורמים המקצועיים בנושא צריכים לדעת מה המשמעויות ומה ההשלכות של אי מתן הסכם כזה או אחר.

 << אורח >> משה שגיא: סיימנו עם הנושא.

קטי קטרין שטרית: הרב גפני, אין בעיה, תזמן עוד דיון עם הגורמים המקצועיים.

שלמה קרעי: ביקשתי שלא נעביר העברות של משרד החינוך.

קטי קטרין שטרית: אני מסכימה להצעה של חברי שלמה לא להעביר את העברות של משרד החינוך ושל משרד האוצר.

 << אורח >> משה שגיא: בפגרת בחירות אני צריך הסכמה של ועדת ההסכמות, אני צריך את המערכת כאן שתאשר לי לקיים את הדיון הזה.

 << אורח >> משה שגיא: אמרתי בתחילת הישיבה שביקשתי את הדיון לגבי שדה דב.

 << אורח >> משה שגיא: אני אבקש היום שוב את הבקשה הזאת.

 << אורח >> משה שגיא: אני אבקש שהממונה על השכר יבוא, אני אבקש שהממונה על התקציבים יבוא, אני אבקש מאלה שעוסקים בחינוך המיוחד במשרד החינוך לבוא.

 << אורח >> משה שגיא: אנחנו נקיים את הדיון על כל המערכת הזאת.

 << אורח >> משה שגיא: אני מכיר את הדיון הזה, אני קיימתי אותו הרבה מאוד פעמים - לא בוועדה, אבל בפורומים שונים, כולל אצל ראש הממשלה.

 << אורח >> משה שגיא: עד היום הנושא הזה לא הסתדר.

 << אורח >> משה שגיא: הוא לא הסתדר, כי כל פעם יש את המניעה התקציבית.

 << אורח >> משה שגיא: אנחנו צריכים את העניין הזה לסיים.

שלמה קרעי: שיבוא לכאן מנכ"ל משרד החינוך.

משה ארבל: הרב גפני, אולי לזמן גם את אבירי השוויון ממשרד המשפטים, שיבואו ויצעקו על שוויון.

 << אורח >> משה שגיא: אנחנו נבקש שמשרד המשפטים יבוא ויביע את דעתו.

 << אורח >> משה שגיא: החוק, כפי שמשה שגיא אמר, כפי שכולנו יודעים - -

משה ארבל: יש פה את החוק, הוא נגזרת של כבוד האדם וחירותו.

משה ארבל: זה חוק יסוד.

קטי קטרין שטרית: הגיע הזמן שנשתמש בזה.

שלמה קרעי: אנחנו מתואמים עם הקואליציה ועם האופוזיציה בנושא של גני ילדים.

שלמה קרעי: דיברתי עם אבי ניסנקורן, הוא לגמרי איתנו בעניין הזה.

שלמה קרעי: כמו שעצרנו את בתי המשפט עד שלא יאשרו בתי דין, כך אנחנו יכולים לעצור את משרד החינוך עד שלא יאשרו את הדבר הזה.

 << אורח >> משה שגיא: סיימנו את הדיון לגבי הנושא הזה.

 << אורח >> משה שגיא: אני עובר לשינויים בתקציב.

 << אורח >> משה שגיא: מספר פנייה לוועדה: 47 – משרד הבריאות.

רועי רייסר: הבקשה התקציבית נועדה לביצוע שינויים פנימיים בתקציב המשרד בתחומי בריאות הנפש ותפעול המטה.

רועי רייסר: הבקשה מבקשת להוסיף 180 מיליון שקל לתקצוב מטה, שכולל: מגן דוד אדום, מערכות מידע של המשרד.

 << אורח >> משה שגיא: הפנייה זאת גובלת בפיקוח נפש.

 << אורח >> משה שגיא: אני מבקש מחברי הוועדה לאשר את הפנייה הזאת.

שלמה קרעי: האם יש בתכנית קצת השוואה של בתי החולים בפריפריה לבתי החולים במרכז?

שלמה קרעי: האם יש פה שדרוג של בתי החולים בפריפריה?

קריאה: הפנייה מבקשת להעביר כספים למבחני תמיכה, כשבמבחני התמיכה יש לפעמים מדדים ייעודיים לבתי חולים בפריפריה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה:2 עד 3.

ביאן ותד: הפנייה התקציבית נועדה להעביר סך של 30 מיליוני ₪ בהוצאה עבור משרד ירושלים ומורשת, לצורך יישום החלטת ממשלה מספר 3790 בעניין צמצום פערים חברתיים וכלכלים ופטור כלכלי במזרח ירושלים.

ביאן ותד: התקציב לא נמצא בשנת 2019, בגלל שההחלטה התקבלה לאחר הנחת התקציב לשנת 2019.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 4.

ביאן ותד: הפנייה נועדה לתקצב סך של 10 מיליון שקל בהוצאה וסך של 104,389 אלפי ₪ בהרשאה להתחייב עבור יישום החלטת ממשלה מספר 3788 בנושא: "חיזוק ומיצוב מרחב אגן העיר העתיקה בירושלים".

ביאן ותד: ההחלטה התקבלה לאחר הנחת התקציב, לכן היא מובאת עכשיו לאישור הוועדה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: הפנייה הבאה: 5 עד 6.

אמיר מוריץ: הפנייה נועדה להעביר עודפים משנת הכספים 2018 לשימוש תקציבי בשנת 2019 בסך 483,640 אלפי שקלים.

 << אורח >> משה שגיא: האם במשרד האוצר יודעים שיש אפליה בלתי מתקבלת על הדעת של ילדים בחינוך מיוחד, שצריך בשביל לסדר את זה 80 מיליון שקל?

 << אורח >> משה שגיא: אתם יודעים מזה?

אמיר מוריץ: זה לא קשור לפנייה הזאת.

 << אורח >> משה שגיא: אני שאלתי אם זה קשור לפנייה הזאת?

 << אורח >> משה שגיא: האם אתם במשרד האוצר, באגף התקציבים, מודעים לזה שלא מעבירים כסף לילדים שאתה מסתכל להם בעיניים ואתה רוצה לבכות?

אמיר מוריץ: הרפרנט הרלוונטי יכול לענות על השאלה הזאת.

 << אורח >> משה שגיא: מי זה הרפרנט הרלוונטי?

אמיר מוריץ: הוא לא נמצא פה כרגע, אני אבדוק ואחזור אליך.

 << אורח >> משה שגיא: אני לא מאשר את הפנייה הזאת.

 << אורח >> משה שגיא: מספר פנייה לוועדה: 7.

אביגיל ונקרט: הפנייה נועדה להעביר סך של 200,000 אלפי שקלים בהרשאה להתחייב לצורך מתן מענקים להקמת לשכת שירותי מחשוב בנקאיים, בהתאם לסעיף 11ג לחוק הבנקאות (רישוי).

 << אורח >> משה שגיא: אתם יודעים באגף התקציבים שיש ילדים בחינוך המיוחד שלא מקבלים את התקציב שמגיע להם – לא על פי החוק, לא על פי המוסר, לא על פי היושר, לא על פי המקצועיות?

 << אורח >> משה שגיא: את יודעת את זה?

שלמה קרעי: אפילו לא על פי בג"ץ.

אביגיל ונקרט: אני מבינה שקוראים לרפרנט הרלוונטי.

אביגיל ונקרט: כשהוא יגיע הוא יענה על כל השאלות.

 << אורח >> משה שגיא: אני לא מביא את זה להצבעה.

 << אורח >> משה שגיא: עד שלא תיפתר הבעיה הזאת יש דברים שלא נביא.

 << אורח >> משה שגיא: מספר פנייה לוועדה: 8.

שלמה קרעי: אנחנו מחזקים את ידיך, אדוני היושב-ראש.

קטי קטרין שטרית: גם אני מצטרפת.

חזי כהן: הפנייה התקציבית נועדה לתגבור תקציב משרד התפוצות בסך של 42 מיליון ו-150 אלף ₪, כשמתוכם 40 מיליון הם כספים קואליציוניים.

חזי כהן: הפירוט של הפרויקטים מפורט בפניכם.

 << אורח >> משה שגיא: מה הפרויקטים?

יעקב מרגי: כספים קואליציוניים של מי?

 << אורח >> משה שגיא: "הבית היהודי".

יעקב מרגי: טוב שייאמר.

 << אורח >> משה שגיא: מה הפרויקטים?

חזי כהן: יש פרויקטים של עמדות הסברה, של הפקת תכנית בוגרים לבוגרי תגלית, כנס יהודי של העם היהודי, פרויקטים לחיזוק הקהילות היהודיות בתפוצות, מיזמים קהילתיים לפעילויות חינוכיות לדוברי רוסית.

יום טוב רענן: משרד התפוצות פועל לחיזוק הזהות היהודית והזיקה לישראל של יהודי התפוצות ברחבי העולם בשורה של פרויקטים שונים, כמו שהתחיל חזי לפרט - הסברה בכותל, פעילות בקרב כלל יהודי התפוצות.

יום טוב רענן: אנחנו לא מבדילים בין אזורים שונים בעולם.

יום טוב רענן: אנחנו מבקשים לאשר.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 18.

עידו שבב: הבקשה התקציבית נועדה להגדיר הרשאה להתחייב בסך של 1,325,531 אלפי ₪ למשרד התרבות והספורט עבור קליטת התחייבויות של תכנית המתקנים הלאומית מהמועצה להסדר הימורים בספורט.

עידו שבב: ההרשאה הזאת נדרשת לצורך כניסתו לתוקף של תיקון 14 לחוק המועצה להסדר ההימורים בספורט שנכנס לתוקף ב-1 לינואר 2019, שמחייב לקלוט את כל ההתחייבויות התקציביות שהיו במועצה להסדר ההימורים בספורט בתוך תקציב המדינה.

שלמה קרעי: תראה מה זה, אדוני היושב-ראש, חוק שנכנס ב-1 בינואר 2019 אנחנו תוך חצי שנה נדרשים שהוא יהיה בתוקף, ואילו החוק של החינוך המיוחד, שאני לא יודע מלפני כמה שנים הוא, אולי הוא מלפני 10 שנים, את אף אחד זה לא מעניין.

 << אורח >> משה שגיא: למה אתם ממהרים עם העברה הזאת?

עידו שבב: זה קליטה של הרשאה של התחייבויות שכבר בתוקף.

עידו שבב: ניתנה לרשויות המקומיות הרשאה לבנות מתקנים למועצה להסדר ההימורים בספורט, עכשיו נדרש לקלוט - -

 << אורח >> משה שגיא: אתם מקבלים מזה כסף?

עידו שבב: כרגע לא.

 << אורח >> משה שגיא: אם נאשר את זה, משרד האוצר יקבל כסף?

עידו שבב: לא.

 << אורח >> משה שגיא: בכלל?

עידו שבב: ממה?

 << אורח >> משה שגיא: מהסדר ההימורים בספורט?

קטי קטרין שטרית: אלו הרשאות שמגיעות לראשי ערים.

 << אורח >> משה שגיא: אנחנו מאוד שמחים שלגבי חוק שהתקבל ב-2019 כבר מביאים העברות.

 << אורח >> משה שגיא: זה יפה.

עידו שבב: החוק לא התקבל ב-2019, הוא התקבל ב-2018, והוא נכנס לתוקף ב-1 בינואר 2019.

יניב קטן: מדובר בהתחייבויות שניתנו לרשויות מקומיות במסגרת הרשאות לבניית מתקני ספורט מהמועצה להסדר הימורים בספורט.

 << אורח >> משה שגיא: לכמה רשויות מקומיות?

יניב קטן: לכל הרשויות בארץ.

יניב קטן: אין רשות שלא זכאית לקבל מתקן כזה או אחר.

 << אורח >> משה שגיא: אם יש חינוך מיוחד בחינוך החרדי, הם לא יקבלו מזה?

יניב קטן: אני לא יודע לענות על החינוך החרדי, אני יודע לענות על משרד התרבות והספורט.

אורית פרקש הכהן: התוספת כאן היא אדירה.

קטי קטרין שטרית: אני מאוד שמחה שיש מתקנים, אבל הילדים האלה אפילו לא יכולים לעלות למתקנים, קשה להם.

אורית פרקש הכהן: התוספת כאן היא אדירה, היא מעל למיליארד שקלים.

אורית פרקש הכהן: כמה אתה חושב שינצלו בשנת התקציב הקרובה?

יניב קטן: זה תקציב הרשאה להתחייב, לא מדובר בתקציב מזומן.

אורית פרקש הכהן: השאלה שלי היא לגמרי על המזומן.

אורית פרקש הכהן: אנחנו צפויים לעשות פה סיבוב נוסף של קיצוצים, של גזירות, הכל בגלל הבור התקציבי.

אורית פרקש הכהן: מעבירים פה מיליארד 300 מיליון שקלים, כשאתה בעצם יודע שבשנת התקציב הקרובה הסכום הזה במזומן לא ינוצל כולו.

יניב קטן: אין מזומן בפנייה התקציבית הזאת, מדובר בתקציב הרשאה להתחייב בלבד.

אורית פרקש הכהן: מה הערכה שלך ליישום בפועל של התשלום במזומן?

יניב קטן: אנחנו צופים ניצול של כ-200,300 מיליון שקל, כאשר הסכום הזה מתוקצב בבסיס התקציב.

קטי קטרין שטרית: אין עירייה שלא מממשת את זה, כי מדובר במתקנים.

קטי קטרין שטרית: הם משוועים למתקנים האלה.

קטי קטרין שטרית: זה משהו לאורך שנה.

אורית פרקש הכהן: קטי, זה פרויקטים, זה בנייה.

אורית פרקש הכהן: הם לא יבנו את הכל בשנה הבאה.

קטי קטרין שטרית: הילדים המסכנים שאנחנו מדברים עליהם לא יכולים לעלות על המתקנים האלה.

קטי קטרין שטרית: הם לא יוכלו.

קטי קטרין שטרית: אם הם לא יודעים לאכול לבד, הם בטח לא יוכלו לעלות על המתקנים.

 << אורח >> משה שגיא: מי בעד אישור פנייה מס' 18, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: אנחנו עוברים לפנייה מס' 21 – תמיכות בענפי משק.

גל ברנס: הפנייה נועדה לבצע שינויים פנימיים בתקציב משרד הכלכלה והתעשייה, בהתאם לסדר עדיפויות של המשרד, בהיקף של כ-20 מיליון ₪.

גל ברנס: השינוי המרכזי הוא איגום משאבים מיחידות המרכז לצורך מתן שירותי טיפול ומחשוב לכלל יחידות המשרד.

אורית פרקש הכהן: זה תקציב למשרד הכלכלה, תקציב טכני לטיפול.

גל ברנס: זו לא תוספת תקציבית, זה תקציב ששייך למשרד הכלכלה שביקש לשנות את סדר העדיפויות שלו.

 << אורח >> משה שגיא: את מה הוא הוריד ואת מה הוא הוסיף?

גל ברנס: הוא העביר מיחידות המשרד לצורך טיפול במחשוב שניתן לכלל המשרד.

אורית פרקש הכהן: זה עודף שלא נוצל?

גל ברנס: זה לא עודף, זה כסף של היחידות שהוא העביר לתקציב הטיפול במחשוב.

דוד שטינמץ: משרד הכלכלה היה יחד עם משרד התעשייה והתעסוקה.

דוד שטינמץ: אנחנו נפרדנו ממשרד התעסוקה.

דוד שטינמץ: כתוצאה מהמעבר הזה, התחלק הכסף בין משרד התעסוקה לבין משרד הכלכלה.

דוד שטינמץ: בחלוקה הזאת, בתקציבים שהיו תקציבים תפעוליים היו לנו גירעונות שהיינו אמורים לכסות, זה לא שקיבלנו עודף.

דוד שטינמץ: אין לנו שום אפשרות היום להגדיר את זה.

דוד שטינמץ: על מנת להפעיל את התפעול של המשרד, אם זה לניקיון, אם זה למחשוב עצמו שיעשה את הדברים הבסיסיים ההכרחיים, היה צריך לנייד תקציבים מסעיפים אחרים לסעיפים האלה, זה הכל.

דוד שטינמץ: זה נבע בעיקר מזה שהמשרד הופרד ממשרד התעסוקה.

אורית פרקש הכהן: משרד הכלכלה מתנהל בגירעון כלכלי, זה מה שאתה מסביר לנו - לפעולות השוטפות שלו אין כסף.

דוד שטינמץ: בסיס התקציב של כל משרדי הממשלה הוא בגירעון.

 << אורח >> משה שגיא: יש בעיות עם כמה מפעלים שמשרד הכלכלה היה צריך לטפל בהם, כמו מלט הר טוב.

 << אורח >> משה שגיא: האם נעשה משהו בעניין הזה?

דוד שטינמץ: אני לא מכיר כל כך את הנושא, אני אבדוק לך.

 << אורח >> משה שגיא: חרסה נסגר, מלט הר-טוב בבעיה.

 << אורח >> משה שגיא: עכשיו אני שומע שגם נשר בבעיה.

דוד שטינמץ: אני לא יודע כרגע, אני אתן תשובה.

גל ברנס: אנחנו נצטרך לבדוק את זה.

גל ברנס: אנחנו נחזור עם תשובה לוועדה.

 << אורח >> משה שגיא: לבדוק?

 << אורח >> משה שגיא: חרסה נסגר.

 << אורח >> משה שגיא: התקיים שם דיון עם הוועד, דיון משפיל.

 << אורח >> משה שגיא: אנשים שם בכו לא סתם.

 << אורח >> משה שגיא: יש בעיות במלט הר-טוב, גם נשר נקלע עכשיו לקשיים, צריך שם היטל היצף.

 << אורח >> משה שגיא: אתם לא עושים את זה מהר.

 << אורח >> משה שגיא: יש לנו בעיות עם מפעלים.

 << אורח >> משה שגיא: זו מתחילה להיות בעיה שצריך להתמודד איתה.

 << אורח >> משה שגיא: מה אתם הולכים לעשות עם הדבר הזה?

 << אורח >> משה שגיא: את התעסוקה העברתם לפה?

 << אורח >> משה שגיא: מניידים מחלקות ואגפים?

דוד שטינמץ: זאת החלטת ממשלה.

 << אורח >> משה שגיא: אז מה אם זאת החלטת ממשלה?

 << אורח >> משה שגיא: הממשלה קיבלה החלטה לגבי הילדים המסכנים האלה?

קטי קטרין שטרית: היא לא קיבלה.

 << אורח >> משה שגיא: החלטת ממשלה לא אומר לי שום דבר, אבל מכיוון שאתה מבקש - אין לנו ברירה.

 << אורח >> משה שגיא: מי בעד הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

אורית פרקש הכהן: אני רק חוזרת על הבקשה לקיים דיון על הגירעון בתקציב.

אורית פרקש הכהן: אני מרגישה מאוד לא בנוח עם כל העברות האלו בלי שאנחנו מבינים מה צפוי לנו.

 << אורח >> משה שגיא: מספר פנייה לוועדה: 24 עד 25 – המרכז למיפוי ישראל.

שני מנדל לאופר: הפנייה התקציבית נועדה לתקצב סך של 8 מיליוני ₪ בהוצאה למרכז למיפוי ישראל עבור הוצאות התפעול שלה ועבור פתיחת המידע הקדסטרי לציבור, שכולל את כל הנתונים הקושרים לגבולות של גושים וחלקות רשומים.

שני מנדל לאופר: מקורו של הסכום הוא בהתאם לגיבוש תכנית העבודה של הנושא במרכז ופתיחת מאגר המידע.

שלמה קרעי: למי שייך המרכז למיפוי?

יעקב מרגי: איפה הוא חונה, באיזה משרד?

שני מנדל לאופר: משרד השיכון.

 << אורח >> משה שגיא: שיבוא המרכז למיפוי ישראל.

 << אורח >> משה שגיא: מספר פנייה לוועדה: 26.

שני מנדל לאופר: הפנייה נועדה לתקצב סך של 193 מיליוני ₪ בהרשאה להתחייב בתקציב הפיתוח של משרד הבינוי והשיכון עבור ביצוע עבודות פיתוח ביישובי עדיפות לאומית בהתאם לביצוע בפועל, ו-93 אלפי אלפי ₪ בהרשאה להתחייב לתחזוקת דירות הדיור הציבורי בהתאם לצרכים בפועל ותכנית העבודה של המשרד.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: 27 עד 28 – משרד הרווחה.

נתנאל אושרי: הפנייה נועדה לתקצוב סך של 121,129 אלפי ₪ עבור יישום החלטות ממשלה על תמיכה באוכלוסיות הדרוזים והצ'רקסים, הבדואים בצפון ובדרום, אימהות חד-הוריות, יוצאי אתיופיה וניצולי שואה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 29 עד 30.

טל שחם: הפנייה התקציבית נועדה לתקצוב סך של 43.3 מיליוני ש"ח לנציבות שירות המדינה עבור סיום הטמעת הרפורמה במנגנוני ניהול ההון האנושי בשירות המדינה, שהוחלט לבצעה בעקבות החלטת ממשלה מספר 3993 משנת 2011.

טל שחם: הרפורמה כללה כמה אבני דרך מרכזיות.

טל שחם: הראשונה הייתה הפחתת רגולציה על המשרדים, כלומר העברת חלק מסמכויות הנציבויות למשרדים השונים.

יעקב מרגי: להיטיב את רמת גיוס כוח האדם?

טל שחם: לאפשר גמישות למשרדים לקבוע את מבנה העובדים שלהם והמבנה הניהולי שלהם.

טל שחם: דרושה השקעה רבה בתשתיות מחשוב ובכוח אדם בנציבות בשביל לעשות פיקוח נכון יותר על המשרדים.

 << אורח >> משה שגיא: יש מענקי פרישה והסתגלות במערכת החינוך שמקבלים כאשר רוצים לפרוש, אתה מכיר את זה?

טל שחם: על מערכת החינוך לא, על כלל משרדי הממשלה כן.

 << אורח >> משה שגיא: הפסיקו עכשיו למורים ולמורות בחינוך העצמאי את מענקי הפרישה וההסתגלות, אתה יודע למה?

טל שחם: כמו שאמרתי, על מערכת החינוך אני לא יודע.

 << אורח >> משה שגיא: תבוא עם תשובה, רק אז נדון בעניין הזה.

 << אורח >> משה שגיא: אני רוצה תשובה על מענקי פרישה והסתגלות, למה הפסיקו את זה.

 << אורח >> משה שגיא: זה לא שאני מבקש עכשיו משהו חדש.

 << אורח >> משה שגיא: זה משהו שפתאום הפסיקו אותו.

 << אורח >> משה שגיא: תבדוק ותחזור אלינו.

 << אורח >> משה שגיא: דן להב היה פה בישיבה הקודמת, הוא אמר לגבי השריפה במבוא מודיעים.

 << אורח >> משה שגיא: מה התשובה בעניין הזה?

 << אורח >> משה שגיא: דובר על זה שמפצים את האנשים באיזו שהיא צורה.

 << אורח >> משה שגיא: משרד ראש הממשלה דן בזה.

 << אורח >> משה שגיא: דן להב אמר שהוא ייתן תשובה.

 << אורח >> משה שגיא: מספר פנייה לוועדה: 31.

שני מנדל לאופר: הפנייה נועדה לתקצב את הרשות להתחדשות עירונית על סך 10 מיליוני שקלים בהרשאה להתחייב עבור פרסום קול קורא להתחדשות עירונית חברתית על ידי הרשות להתחדשות עירונית.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: 38 עד 39 –המשרד לביטחון פנים.

יונתן פלורסהיים: הפנייה נועדה להעברת סך של 59 מיליון ש"ח בהוצאה וכ-367 מיליוני ₪ הרשאה להתחייב מתקציב הפיתוח של המשרד לביטחון פנים לתקציב השוטף של המשרד.

יונתן פלורסהיים: בנוסף מיועדת הפנייה להגדלת הרשאה להתחייב בכ-220 מיליוני ש"ח עבור הרשות למאבק באלימות, בסמים ובאלכוהול.

 << אורח >> משה שגיא: אני ביקשתי בישיבה הקודמת, ואני מבקש גם עכשיו, תשובה לגבי הבדיקות שעשה המשרד, שעשתה המשטרה לגבי השריפות.

 << אורח >> משה שגיא: אני מבקש תשובה בכתב.

 << אורח >> משה שגיא: הם צריכים לתת תשובה מה קרה עם השריפות האלו, האם הייתה הצתה, האם היה איזה משהו שאפשר לחשוד בו שזאת הצתה, האם יש ספקות.

 << אורח >> משה שגיא: את כל הדברים האלה אני רוצה בכתב.

 << אורח >> משה שגיא: אני מעביר את העברה הזאת, אבל אני רוצה תשובה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים - אין

 << אורח >> משה שגיא: מספר פנייה לוועדה: 40 עד 41.

טובה וסר: הבקשה התקציבית נועדה לעברת סכום של 8 וחצי מיליון ₪ לרשות לפיתוח והתיישבות הבדואית בנגב עבור תשתיות אב במסגרת החלטת ממשלה 2397.

טובה וסר: במסגרת תקציב זה יפותחו תשתיות ביוב, חשמל, מים, דרכי גישה למוסדות חינוך בשגב שלום ובמועצה אזורית אל קסום.

יעקב מרגי: אני רוצה לדעת אם כל סוגיית התשתיות ודרכי הגישה לגני הילדים בפזורה מטופל.

יאיר שרעבי: העבודות מבוצעות גם לדרכי גישה, גם למוסדות חינוך, גם לגני ילדים.

יאיר שרעבי: הפעולות הן פעולות של פיתוח תשתיות לכלל הגורמים.

יעקב מרגי: כמה עוד גני ילדים צפויים להיפתח בתש"פ בפזורה?

יאיר שרעבי: אני לא יודע את התשובה עכשיו.

יעקב מרגי: אני מבקש שתספק לי.

טובה וסר: זאת שאלה שצריכה להיות מופנית למשרד החינוך.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 42 – תחבורה.

יעל עבאדי: הפנייה נועדה להעברת סכום של מיליארד 310 מיליון שקלים לסעיף 79 – פיתוח תחבורה.

יעל עבאדי: מתוכם מועברים 360 מיליון שקלים לתכנית של פיתוח רכבות כבדות ו-950 מיליון שקלים לתכנית של פיתוח הסעת המונים.

יעל עבאדי: עיקרי הפנייה כוללים: הקמת רכבות קלות בירושלים ובגוש דן, הקמת רשת מסילות של רכבת כבדה ורכישת קרנות.

אורית פרקש הכהן: אני רוצה לומר כמה דברים בנושא הזה.

אורית פרקש הכהן: קודם כל, לא מדובר בהעברה, מדובר בתוספת, בתוספת של מיליארד 300 שקלים למשרד ממשלתי ברגע זה, כי הטענה היא שנושא התחבורה והתשתיות נמצא בחסר תקצוב כרגע.

אורית פרקש הכהן: למדתי היטב את הנושא, זה גם הרקע שלי תחום התשתיות.

אורית פרקש הכהן: אין בכלל חולק שכל הסכומים שעוברים בפרויקטים האלה, אם בנושא קו מהיר ירושלים, פרויקט חשמול, המטרונית בחיפה, רכבת קלה בגוש דן, רכבת קלה נצרת-חיפה, הם פרויקטים מאוד חשובים והכרחיים למדינת ישראל.

אורית פרקש הכהן: יחד עם זאת, קראנו בחודשים האחרונים דוח מבקר מדינה מאוד מאוד חריף, שלא היה כמותו, ביחס להתנהלות ממשלת ישראל בתחומי התחבורה והתקצוב שלהם.

אורית פרקש הכהן: העלויות הנוספות שיש כאן נשענות בין היתר על עיכובים חריגים של עשרות שנים - חלק יותר, חלק פחות - בקידום פרויקטים חשובים לציבור.

אורית פרקש הכהן: אם אנחנו מסתכלים על הקו המהיר לירושלים, הוא היה שלושה מיליארד שקל במקור, עכשיו הוא מתוקצב בשישה מיליארד וחצי.

אורית פרקש הכהן: אם אנחנו מדברים על הפרויקטים, אנחנו בחריגה של קו הרכבת הקלה בגוש דן, בחריגה של 6 מיליארד שקלים מהתקציב.

אורית פרקש הכהן: אם אנחנו מדברים על המטרונית בחיפה, אנחנו בחריגה של מעל למיליארד שקלים.

אורית פרקש הכהן: אם אנחנו מדברים על הרכבת הקלה נצרת-חיפה, מדובר בפרויקט שמתעכב כבר 13 שנים.

אורית פרקש הכהן: אני אומרת את כל הדברים האלה, כי אני מנצלת את ההזדמנות הזאת שאנחנו יושבים בוועדת הכספים.

אורית פרקש הכהן: העלויות של הפרויקטים האלו מתנפחות ומשולשות לא מעט בגלל העובדה שהיישום שלהם, הניהול שלהם והקידום שלהם מעוכב המון המון מאוד שנים.

אורית פרקש הכהן: כשפרויקטים מתעכבים שנים הם עולים לנו, לציבור, מיליארדי שקלים.

אורית פרקש הכהן: איך אנחנו יכולים להיות ערבים, ומה אתם נוקטים במשרד התחבורה, באגף תקציבים כדי שהדברים האלה יצאו לפועל ואנחנו הציבור לא נמשיך לשלם מיליארדי שקלים עודפים בגלל ההתעכבות של הדברים האלה?

אורית פרקש הכהן: לכל זה אני רוצה להוסיף את המחיר שהציבור משלם בזמן אמת בגלל הבעיות והטיפול הגרוע בתשתיות התחבורה בישראל.

אורית פרקש הכהן: העלות השנתית שהציבור משלם בגלל הפיגורים בתחום התחבורה, היא עשרות מיליארדי שקלים בשנה.

אורית פרקש הכהן: הרב גפני, אתה יודע שבין יתר הגזירות שנצטרך לראות פה תהיה גם אגרת הגודש.

אורית פרקש הכהן: מה זו אגרת גודש?

אורית פרקש הכהן: על כל מי שייכנס לתל-אביב או לערים הגדולות יטילו מיסים, יקנסו אותו על זה שהוא רוצה להיכנס למטרופולין.

אורית פרקש הכהן: למה?

אורית פרקש הכהן: כדי לעודד אותו לא להשתמש בכבישים אלא לקחת תחבורה ציבורית.

אורית פרקש הכהן: דעתי על אגרות הגודש הזאת ידועה.

אורית פרקש הכהן: זה בסדר לקנוס את הציבור כשיש לו אלטרנטיבה, כשאומרים לו: תעלה על רכבת מתפקדת, תעלה על אוטובוס מתפקד, יש רכבות קלות שעובדות.

אורית פרקש הכהן: היום אנחנו מעבירים תוספת של מיליארד 300 מיליון שקלים לפרויקטים שמתעכבים כל כך הרבה שנים, מחרתיים נאשר להטיל אגרת גודש - זה לקנוס את הציבור פעמיים.

 << אורח >> משה שגיא: מה את מציעה לעשות?

 << אורח >> משה שגיא: אם את רוצה שאני אדחה, אני אדחה.

אורית פרקש הכהן: אני רוצה לקבל הסבר מה הממשלה מתכוונת לעשות.

יעקב מרגי: צריך לקיים דיון מקיף על כל סוגיית התחבורה.

אורית פרקש הכהן: הציבור משלם על אובדן הזדמנויות תעסוקה כי אין לו תחבורה נאותה.

אורית פרקש הכהן: אני אומרת לך, הרב גפני, הנושא הזה חשוב, הפרויקטים פה חשובים, הבעיה שלי היא התמחור.

אורית פרקש הכהן: מה אתם עושים כדי להבטיח שלא נמצא את עצמנו פה בעוד שנה מעבירים עוד שלושה מיליארד שקל בגלל העיכובים בקידום הפרויקטים?

אורית פרקש הכהן: מה למדתם מדוח מבקר המדינה?

אורית פרקש הכהן: מה עושה משרד התחבורה היום כדי להבטיח שהפרויקטים לא ימשיכו להתנפח על חשבוננו?

איתן טים: חברת הכנסת אורית פרקש-הכהן, אני חייב לציין שמה שאת אומרת הוא נר לרגלינו.

איתן טים: אנחנו במשרד עושים כל דבר כדי שהפרויקטים יעמדו בזמן.

איתן טים: אני לא צריך להזכיר שגולדה מאיר הניחה אבן פינה לרכבת הקלה בתל-אביב.

אורית פרקש הכהן: גם הרצל דיבר על הרכבות הקלות.

איתן טים: כל מה שאנחנו עושים זה בדיוק לטפל במה שאת אומרת.

איתן טים: אנחנו הוצאנו לציבור, וזה נמצא גם באתר האינטרנט של המשרד, את תכנית העבודה של כל הפרויקטים שלנו, את כל הפרויקטים המרכזיים.

איתן טים: לכל פרויקט יש אבני דרך.

 << אורח >> משה שגיא: תגיד לי, זה נכון שביטלו את התחנות בבני ברק בגלל שלא הסכימו שם שיעבדו בשבת?

איתן טים: לא ביטלו תחנות.

 << אורח >> משה שגיא: אתה בטוח?

איתן טים: בוודאות.

 << אורח >> משה שגיא: אתה יכול לבדוק את זה?

איתן טים: אני יודע בוודאות שלא ביטלו.

 << אורח >> משה שגיא: אני דיברתי עם מי שהיה צריך לדבר שם, זה לא פשוט.

 << אורח >> משה שגיא: אי אפשר לנקום בתושבים בגלל שהעירייה שם לא הסכימה שיעבדו בשבת.

איתן טים: אין דבר כזה.

קטי קטרין שטרית: אנחנו נקווה שלא יבטלו את התחנות, אחרת גם הילדים של החינוך המיוחד - -

איתן טים: להיפך, בימים אלה אנחנו עובדים על הנגשה של תחנת הרכבת בבני ברק.

 << אורח >> משה שגיא: הייתי צריך להתקשר לבייסקי, להגיד לו מה זה מבטלים תחנות.

איתן טים: אין ביטול של תחנות.

איתן טים: היה דיון על נושא המטרו, על הרכבת התת קרקעית שעוד בתהליך תכנון.

איתן טים: היה דיון תכנוני איפה נכון להעביר את הקו הזה.

 << אורח >> משה שגיא: ומה?

איתן טים: התכנית היא סטטוטורית, היא נמצאת בות"ל.

איתן טים: זה נושא תכנוני.

 << אורח >> משה שגיא: החליטו לבטל תחנות של המטרו.

איתן טים: לא ביטול של תחנות.

איתן טים: הייתה שאלה על איפה התוואי עובר, האם טיפה יותר צפונה או טיפה יותר דרומה.

 << אורח >> משה שגיא: תכנון אומר שתחנות פה לא יהיו.

 << אורח >> משה שגיא: במקום לומר שאין תחנות, אומרים "תכנון".

 << אורח >> משה שגיא: אתה יכול לבדוק לי את זה?

איתן טים: אני יכול לבדוק את זה.

אורית פרקש הכהן: מה יבטיח לנו הפעם ביצוע?

אורית פרקש הכהן: הפרויקטים חשובים בצורה מאוד משמעותית, הבעיה שהעלויות האלו שכולנו מצביעים עליהן כאן הן תולדה של העיכובים.

אורית פרקש הכהן: עיכוב גורר התנפחות בתקציב, את זה אני יודעת מהסיבוב הקודם שלי.

קטי קטרין שטרית: יש עיכובים שלא קשורים למשרד התחבורה.

אורית פרקש הכהן: טורבינות של חברת חשמל שכבו 10 שנים.

קטי קטרין שטרית: אורית, זה לא אותו דבר.

קטי קטרין שטרית: הייתי ראש מטה שר התחבורה, אף אחד שם לא לוקח את הכסף הזה לכיס שלו.

אורית פרקש הכהן: לא זה מה שאמרתי.

קטי קטרין שטרית: תאמיני לי, יש שם כוח אדם מאוד מקצועי.

קטי קטרין שטרית: יש עיכובים.

קטי קטרין שטרית: אני אתן לך את הדוגמה של כביש 38, שגם הרב גפני מכיר.

קטי קטרין שטרית: סיכמו עם המושבים את כל ההרחבות.

קטי קטרין שטרית: לפני שעלו הבולדוזרים, הם חזרו בהם מכל ההסכמות, הם רצו תוספת.

קטי קטרין שטרית: יש שתי אפשרויות: או שמשאירים את כביש 38, לא מרחיבים אותו כמו שהיה מתוכנן, או שמנסים להגיע למו"מ.

קטי קטרין שטרית: מדובר בתוספת של מיליונים.

אורית פרקש הכהן: מיליארדים.

קטי קטרין שטרית: אני מדברת איתך על כביש.

קטי קטרין שטרית: אורית, זה לא אותו דבר כמו הטורבינות בחדרה.

קטי קטרין שטרית: יש מצב שמשרד התחבורה תקוע עם פרויקטים, וזה לא בגלל חוסר ניהול כמו שצריך, או חוסר ארגון כמו שאמרת לגבי התקציב, אלא בפירוש בגלל דברים שהם יוצאי דופן.

אורית פרקש הכהן: קטי, לא הכל.

אורית פרקש הכהן: רכבת קלה נצרת-חיפה טרם אושרה סופית בממשלה.

אורית פרקש הכהן: אני רוצה לשמוע מה היא תכנית העבודה, מה הערכת המימוש כרגע.

אורית פרקש הכהן: בדקתי את הדברים האלה, אני יודעת שיש מאמץ מאוד גדול.

אורית פרקש הכהן: אנחנו רוצים לוודא שבשנה הבאה לא נאשר עיכובים.

איתן טים: קו הרכבת חיפה-נצרת הוא קו מאוד חשוב למשרד, אנחנו לוחצים מאוד מאוד.

איתן טים: כמו שציינת, לא הכל תלוי בנו.

איתן טים: ברגע שזה במוסד תכנון במשך עשור - אנחנו לוחצים כמה שאפשר – מוסד התכנון צריך לקבל החלטות, זה לא בידיים שלנו.

איתן טים: התכנית של קו חיפה-נצרת אושרה לפני כשנה, אנחנו מקווים שכבר השנה יהיו עבודות קידום זמינות.

איתן טים: תקצבנו את הפרויקט לקידום זמינות, אני מקווה שהעבודות יתחילו עוד השנה.

אורית פרקש הכהן: האם יש איזו ועדה להסרת חסמים, ועדה של קבינט שיושבת ביחד על כל הנושא הזה של תחבורה?

אורית פרקש הכהן: הרב גפני, אני עוקבת לא מעט זמן על הנושא הזה.

אורית פרקש הכהן: הנושא הזה נוגע לכיס של כולנו.

אורית פרקש הכהן: אנשים לא מבינים שכולנו משלמים עשרות מיליארדי שקלים בשנה - זוגות צעירים שמתקשים להגיע למקומות שמספקים להם הזדמנויות עבודה, הפסדים של שעות עבודה שאנחנו מקבלים, מחירים של זיהום אוויר.

קטי קטרין שטרית: ולכן צריך לעודד את התחבורה הציבורית.

אורית פרקש הכהן: הנושא הזה הוא קריטי.

אורית פרקש הכהן: בעוד כמה שבועות יספרו לנו שמטילים אגרת גודש.

 << אורח >> משה שגיא: תגידי מה את רוצה לעשות - לעכב, לדחות, לאשר?

קטי קטרין שטרית: לא מדובר בחדרים מפוארים יותר, לא מדובר בציוד, מדובר בפרויקטים שצריך להמשיך אותם.

אורית פרקש הכהן: האם יש לנו כלים לזמן דיון בהמשך?

אורית פרקש הכהן: תראה, לעצור את הפרויקטים נראה לי בעייתי, כי הגענו לנקודה שהנזק הוא כבר מאוד גדול, השאלה מה היכולת שלנו לוודא אכיפה.

 << אורח >> משה שגיא: נקיים דיון על התחבורה.

 << אורח >> משה שגיא: הדיון הוא דיון גדול, אני לא מאמין שיאשרו לנו לעשות את זה בפגרה.

 << אורח >> משה שגיא: אנחנו נקיים אותו ברגע שתהיה ועדה קבועה, ברגע שיהיה יושב-ראש קבוע.

 << אורח >> משה שגיא: האם יכול להיות מצב כזה שבמטרו ביטלו תחנות בגלל שהעירייה בבני ברק לא הסכימה שיעבדו בשבת?

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – אחד פנייה מס' 42 אושרה.

 << אורח >> משה שגיא: מספר פנייה לוועדה:43 – המשרד להגנת הסביבה.

שני מנדל לאופר: הפנייה נועדה לתקצוב סך של 52 מיליוני ₪ במשרד להגנת הסביבה עבור יישום התכנית הלאומית לצמצום זיהום אוויר מתחבורה.

שני מנדל לאופר: במסגרת התכנית, יוצא המשרד להגנת הסביבה בתכנית גריטה חדשה וייעודית לרכבי דיזל כבדים ישנים ובפעולות לצמצום זיהום אויר על ידי התקנת מסננים.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: 44 עד 45 – משרד התיירות.

עומרי בן-חורין: הפנייה נועדה לתקצב סך של 70 אלף אלפי שקלים לפעולות השיווק בחו"ל של משרד התיירות.

עומרי בן-חורין: התקציב מועבר עכשיו לאחר סיום עונת החורף וגיבוש תכנית הפעולה לשנת 2019, כאשר עיקר הכסף הוא לקמפיין two cities - תל-אביב, ירושלים - במדינות אירופה בחודשי הקיץ, כדי לנצל את תנופת האירוויזיון וההד התקשורתי שהיה לישראל לאחר האירוע הזה.

שלמה קרעי: אני חושב שמשרד התיירות הוכיח את עצמו בשנה שעברה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 46.

עומרי בן-חורין: הפנייה נועדה להעביר סך של 16 אלף 500 אלפי שקלים בהרשאה להתחייב עבור פעילויות של סוכנות החלל עבור פעולות לפיתוח מנוע חשמלי ייחודי ללוויינים קטנים, בשיתוף עם סוכנות החלל האירופית, ותמיכה בפיתוח יישומי תקשורת לוויינים לעיבודי תמונה ואינפורמציה.

עומרי בן-חורין: תקציב ההרשאה להתחייב היה כבר בשנה שעברה.

עומרי בן-חורין: הייתה איזו תקלה טכנית במערכת החיוב של המשרד בסוף שנה, לכן התקציב הזה לא חויב בכלל.

עומרי בן-חורין: אנחנו עכשיו מעבירים את מה שהיה אמור להיות כבר שנה שעברה.

 << אורח >> משה שגיא: מי בעד אישור הפנייה, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – אחד

 << אורח >> משה שגיא: 48 עד 49.

שני מנדל לאופר: הפנייה נועדה לתקצוב תוספת של כוח אדם לרשות להתחדשות עירונית ותקצוב מזומן כנגד הרשאות שניתנו לתכנון פרויקטים של התחדשות עירונית.

שני מנדל לאופר: הפנייה התקציבית נועדה לתקצוב סך של כ-7.8 מיליוני שקלים חדשים ושני תקני כוח אדם ברשות להתחדשות עירונית לפי ההקמה שלה ולאור הביצוע בפועל של ההרשאות שניתנו לתכנון פרויקטים של התחדשות עירונית.

 << אורח >> משה שגיא: מה זה שני תקני כוח אדם?

שני מנדל לאופר: הרשות להתחדשות עירונית הוקמה ב-2017.

שני מנדל לאופר: כחלק מהסכם ההקמה, היא אמורה לגדול גם בכוח האדם שלה.

אתי מזרחי: תקן כוח אדם אחד מיועד לאמרכלית, תקן שני למרכז תכנון.

 << אורח >> משה שגיא: התקבל לשם עובד חרדי?

אתי מזרחי: כן.

 << אורח >> משה שגיא: האם מתוך שני תקני כוח אדם אחד חרדי?

שני מנדל לאופר: לא, הוא התקבל כבר בעבר.

 << אורח >> משה שגיא: מה זה בעבר?

שני מנדל לאופר: הרשות הוקמה ב-2017.

שני מנדל לאופר: ב-2018 גייסו אנשים.

 << אורח >> משה שגיא: כמה עובדים יש?

אתי מזרחי: 25 עובדים.

 << אורח >> משה שגיא: כמה מתוכם חרדים?

אתי מזרחי: אחד.

 << אורח >> משה שגיא: מתי הוא התקבל?

אתי מזרחי: ב-2018.

 << אורח >> משה שגיא: עולי אתיופיה התקבלו?

אתי מזרחי: התקן עכשיו אמור להיות לבני האוכלוסייה הדרוזית.

 << אורח >> משה שגיא: תתנו לנו יותר פרטים.

 << אורח >> משה שגיא: מספר פנייה לוועדה: 50 עד 52.

שני מנדל לאופר: הפנייה התקציבית נועדה לתקצוב סך של 41 מיליוני ₪ בהוצאה לארבעה תקני כוח אדם וחמישה חודשי עבודה בלתי צמיתה למשרד לשירותי דת.

שני מנדל לאופר: השינוי בתכנית מספר אחת למועצות הדתיות מיועד לתקצוב סך של 9 מיליוני ₪ בהוצאה עבור תקצוב תקני קייסים ורבנים מהעדה האתיופית, בהתאם להחלטת ממשלה מס' 3649: "הסדרת שירותי הדת עבור יוצאי אתיופיה וקידום שילובם המיטבי במערך שירותי הדת".

שני מנדל לאופר: התכנית השנייה היא תמיכה בשירותי הדת.

שני מנדל לאופר: השינוי מיועד לתקצוב סך של מיליון ₪ בהוצאה עבור הוצאות המרכז למקומות קדושים, הוצאות הילולת קבר הרשב"י.

 << אורח >> משה שגיא: כמה עובדים מהקהילה האתיופית יש במשרד לשירותי דת?

דוד נחום: הרבה.

דוד נחום: יש לנו גם את כל הקייסים שמועסקים במועצות הדתיות, שזה חלק מהפנייה פה, שהם בהיקפים לאין שיעור במגזר הציבורי.

 << אורח >> משה שגיא: מי בעד אישור הפניות, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: מספר פנייה לוועדה: 55 עד 56 – רשויות פיקוח.

טל שחם: הפנייה התקציבית נועדה לתקצוב סך של 90 מיליוני שקלים עבור רשות הטבע והגנים.

טל שחם: בין השאר התקציב נועד לצרכי שמירת טבע, פיקוח ואכיפה של הרשות על פיתוח אתרים וערכי טבע נוספים, למשל הקמת מתקנים והצללות בחניוני לילה, שיפוץ אתר הבניאס, הסדרת הכניסה לעין-בוקק.

 << אורח >> משה שגיא: אני רוצה לציין שרמת זיהום האוויר במפרץ חיפה ירדה מאז שנבחרה ראשת העיר שם.

שלמה קרעי: מה זה 70 מיליון שקל לפיקוח ואכיפה?

שלמה קרעי: זה עוד תקנים למפקחים של רשות הטבע והגנים?

שלמה קרעי: זה בדיוק מה שחסר לנו לחינוך המיוחד.

 << אורח >> משה שגיא: אנחנו משבחים את ראשת העיר על כך שזיהום האוויר ירד.

 << אורח >> משה שגיא: מי בעד אישור הפניות, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: אני מבקש למשוך את הפנייה הזאת של החינוך, של השוטף.

 << אורח >> משה שגיא: משרד האוצר לא יעבוד עלי.

 << אורח >> משה שגיא: עם כל הכבוד, היו שם דברים שהיה צריך להביא אותם.

 << אורח >> משה שגיא: הם נמצאים שם עם שמות אחרים.

 << אורח >> משה שגיא: כשאני מדבר עם אגף התקציבים, הם אומרים, "טעינו".

 << אורח >> משה שגיא: טעיתם?

 << אורח >> משה שגיא: תמשכו את זה חזרה.

 << אורח >> משה שגיא: אני הבנתי את השפה.

 << אורח >> משה שגיא: אני לא יודע רומנית, אני לא יודע פרסית, אני לא יודע יידיש.

 << אורח >> משה שגיא: אני לא אוהב שעובדים עלי.

 << אורח >> משה שגיא: משה, אתה לא הכתובת.

 << אורח >> משה שגיא: הם לא יעבדו עלי.

 << אורח >> משה שגיא: עם כל הכבוד, יש דברים שהם חשובים, כמו בניית כיתות.

 << אורח >> משה שגיא: יש את הסיכום שהונח פה על השולחן על בניית כיתות.

 << אורח >> משה שגיא: זה לא קיים.

 << אורח >> משה שגיא: זה קיים רק בחינוך הממלכתי, לא במקומות אחרים.

 << אורח >> משה שגיא: עם כל הכבוד, שיפסיקו באגף התקציבים עם הרשעות הזאת.

 << אורח >> משה שגיא: הכל אצלם נמדד בכל מיני תככים פוליטיים.

 << אורח >> משה שגיא: החברים פה לא רוצים לאשר בגלל הסיפור של החינוך המיוחד.

 << אורח >> משה שגיא: הם לא יכולים לעשות דברים באופן כזה של פוליטיקה.

 << אורח >> משה שגיא: יש פה ילדים, יש פה כיתות שצריך לשפץ אותן.

 << אורח >> משה שגיא: את מה שסוכם והיה פה על השולחן הם לא מאשרים, הם אומרים, "לא ידענו", "טעינו".

 << אורח >> משה שגיא: טעיתם?

 << אורח >> משה שגיא: תמשכו את זה חזרה, תביאו את זה מתוקן.

קטי קטרין שטרית: נכנסים למדינה 365 מיליוני שקלים ממדינות שמתגברות ועוזרות לכל מיני ארגונים עוינים למדינה.

קטי קטרין שטרית: קחו את ה-365 מיליון, תגבו מזה מס הכנסה.

קטי קטרין שטרית: אם יש מישהו שרוצה לממן פעילות עוינת במדינה שלנו ממדינות כמו שבדיה, נורבגיה, אני מציעה שתגבו ממנו מס הכנסה.

קטי קטרין שטרית: מ-365 מיליון שנכנסים למדינה לגופים עוינים כמו בצלם, שוברים שתיקה וכו', ניתן לקחת מס הכנסה, ואז נוכל לממן את ילדי החינוך המיוחד.

קטי קטרין שטרית: עוול בעוול.

שלמה קרעי: אדוני היושב-ראש, אני בהחלט מסכים איתך לא להצביע על דברים של משרד החינוך.

 << אורח >> משה שגיא: אני לא רוצה גורף, זה צריך להיות לגופו של עניין.

שלמה קרעי: כל עוד גני הילדים של החינוך המיוחד לא באים לידי פתרון, אין שום סיבה שנאשר דברים אחרים.

אורית פרקש הכהן: אני גם חושבת שזה לא נושא של אופוזיציה וקואליציה.

אורית פרקש הכהן: יש כאן משהו שמנוגד לשכל הישר.

אורית פרקש הכהן: כולנו נעצור את התקציבים של המשרד עד לטיפול בנושא הזה.

 << אורח >> משה שגיא: אנחנו לא אומרים גורף.

 << אורח >> משה שגיא: יש פה הבעת מחאה קשה של כולם - מה שקטי העלתה, מה שפה הועלה על ידי אורית ואחרים.

 << אורח >> משה שגיא: אנחנו רוצים פתרון לבעיות שהועלו כאן בנושא משרד החינוך.

 << אורח >> משה שגיא: לגבי התחדשות עירונית, מס' פנייה 48 עד 49, בקשה.

אתי מזרחי: יש לנו ברשות שני תקנים של מגזר חרדי ועוד תקן של סטודנט חרדי.

אתי מזרחי: לגבי אתיופים, לא הייתה דרישה.

אתי מזרחי: אם הנציבות תדרוש, אנחנו נפרסם את זה לאתיופים.

יעקב מרגי: החלטת הממשלה על אחוז אחד או שניים מבני העדה האתיופית לא חלה על הרשות להתחדשות?

אתי מזרחי: חלה.

אתי מזרחי: לא דרשו.

אתי מזרחי: אולי הנציבות תאשר את זה רק בכפוף לתקן כזה.

 << אורח >> משה שגיא: מי בעד אישור הפניות, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: בעד – פה אחד

 << אורח >> משה שגיא: נמנעים – אין

 << אורח >> משה שגיא: את כל הרביזיות אנחנו מסירים, למעט חינוך.

אורית פרקש הכהן: אני עומדת על הרביזיה הכללית שלי.

אורית פרקש הכהן: גם אם היא לא תתקבל, אני רוצה הסבר על הגירעון הצפוי, על הצעדים הצפויים.

אורית פרקש הכהן: אנחנו לא יכולים להצביע על הדברים בלי לראות מה מעבר לפתח.

 << אורח >> משה שגיא: היא טוענת שאנחנו לא יכולים להעביר סדרי גודל כאלה גדולים בעודפים, בכל מה שהוגשה רביזיה, כאשר יש גירעון כזה גדול.

 << אורח >> משה שגיא: צריך לדון על הגירעון.

אורית פרקש הכהן: אנחנו צריכים להבין את התמונה הכוללת.

 << אורח >> משה שגיא: אני רותח מזעם.

 << אורח >> משה שגיא: אני לא זוכר תקופה כזאת שהייתה כל כך לא הגונה.

שלמה קרעי: בגלל איש אחד.

 << אורח >> משה שגיא: כשאני אומר "לא הגונה", אני מדבר על מערכת שלמה.

 << אורח >> משה שגיא: המדינה לא יכולה להשתתק.

 << אורח >> משה שגיא: אי אפשר לבוא ולהגיד: "אתה יודע מה, אנחנו לא מאשרים את האנרגיה".

 << אורח >> משה שגיא: מה אתה לא מאשר את האנרגיה?

 << אורח >> משה שגיא: אי אפשר להתנהל אפילו בדברים הכי פשוטים, לכן אני מביא את הכל להצבעה.

 << אורח >> משה שגיא: כשאני עצבני אני מגיש גם רביזיות.

 << אורח >> משה שגיא: אי אפשר ככה.

אורית פרקש הכהן: זה להצביע עם עיניים סגורות.

 << אורח >> משה שגיא: השאלה מה סדרי העדיפויות.

 << אורח >> משה שגיא: האם את אומרת: אני לא יכולה להצביע עם עיניים סגורות, או שאת אומרת:

 << אורח >> משה שגיא: אני לא משתקת את המדינה?

 << אורח >> משה שגיא: זה לשתק את המדינה.

 << אורח >> משה שגיא: גם ככה יש המון בעיות שאנחנו לא יכולים לעשות דברים.

 << אורח >> משה שגיא: אם אנחנו גם לא מעבירים כסף, זה אומר שאנחנו לא מעבירים שום דבר, זה אומר לשתק את הכל.

אורית פרקש הכהן: בוא נקבע דיון.

 << אורח >> משה שגיא: אנחנו מסירים את כל הרביזיות, חוץ מחינוך.

טמיר כהן: הרביזיות שאתם מסירים הן: 04-06 – ראש הממשלה, 06-003 –משרד הפנים, 07-004 – המשרד לביטחון פנים, 08-004 – משרד המשפטים, 09-004 – משרד החוץ, 12-002 – גמלאות ופיצויים, 14-001 – מימון מפלגות, 16-003 – הוצאות בחירות מזרחיות, 17-002 –תיאום הפעולות בשטחים, 18-002 – רשויות מקומיות, 19-006 – מדע תרבות וספורט, 22-002 – משרד לשירותי דת, 24-002 – משרד הבריאות, 26-003 – המשרד להגנת הסביבה, 26-008 – המשרד להגנת הסביבה, 30-002 – משרד העלייה והקליטה, 33-002 - משרד החקלאות, 34-003 –משרד האנרגיה, 36-002 – משרד התעסוקה, 38-002 – כלכלה ותעשייה, 29-003 – משרד התקשורת, 41-003 – רשות הממשלתית למים וביוב, 42-002 – שיכון, 43-002 – המרכז למיפוי ישראל.

 << אורח >> משה שגיא: אני מבקש להצביע על רביזיה מס' 29-002 – משרד הבינוי והשיכון.

 << אורח >> משה שגיא: מי בעד, מי נגד, מי נמנע?

 << אורח >> משה שגיא: בעד – אין

 << אורח >> משה שגיא: נמנעים – אין

 << אורח >> משה שגיא: 54-003 – רשויות פיקוח.

 << אורח >> משה שגיא: מי בעד הרביזיה, מי נגד, מי נמנע?

 << אורח >> משה שגיא: בעד – אין

 << אורח >> משה שגיא: נמנעים – אין

 << אורח >> משה שגיא: 68-002 – רשות האוכלוסין.

 << אורח >> משה שגיא: מי בעד הרביזיה, מי נגד, מי נמנע?

 << אורח >> משה שגיא: בעד – אין

 << אורח >> משה שגיא: נמנעים – אין

 << אורח >> משה שגיא: 70-002 – משרד השיכון.

 << אורח >> משה שגיא: מי בעד הרביזיה, מי נגד, מי נמנע?

 << אורח >> משה שגיא: בעד – אין

 << אורח >> משה שגיא: נמנעים – אין

 << אורח >> משה שגיא: תודה רבה, הישיבה נעולה.